ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.1 เป้าหมาย

ธุรกิจผลิตเสื้อผ้าสำเร็จรูป

มุ่งเน้นการผลิตและส่งออกเสื้อกันหนาวที่มีคุณภาพสูง
เป็นเลิศในด้านบริการลูกค้าและมีการใช้เทคโนโลยีที่ทันสมัยเพื่อเพิ่มประสิทธิภาพในการผลิต

ธุรกิจพัฒนาอสังหาริมทรัพย์

มุ่งเน้นการทำโครงการในแนวราบในเขตชุมชนที่มีความเจริญ การคมนาคมสะดวกและสิ่งแวดล้อมที่ดี
โดยขายสินค้าคุณภาพดีในราคาถูก

1.2 การเปลี่ยนแปลงและพัฒนาการที่สำคัญ

บริษัท คาสเซ่อร์พีคโฮลดิ้งส์ จำกัด (มหาชน) เริ่มมาจากห้างหุ้นส่วนจำกัด คาสเซ่อร์พีค
เปิดดำเนินการครั้งแรกเมื่อเดือนกันยายน 2519
ผลิตเสื้อผ้าสำเร็จรูปเพื่อส่งออกจำหน่ายต่างประเทศ ต่อมาได้ขยายกิจการจัดตั้งบริษัท
ซี.พี.จี.การ์เมนท์ จำกัด สินค้าที่ผลิตคือ Jacket Coat กางเกงและชุดกีฬา
ผลิตจากผ้าผืนชนิดผ้าทอ สินค้าที่ผลิตภายใต้เครื่องหมายการค้าตามจำนวนและแบบของผู้สั่งซื้อ
ตลาดส่งออกที่สำคัญคือ ประเทศสหรัฐอเมริกาและประเทศในสหภาพยุโรป

ต่อมาปี 2535 บริษัทฯได้ขยายการลงทุนในธุรกิจพัฒนาอสังหาริมทรัพย์
ดำเนินการก่อสร้างบ้านอยู่อาศัยประเภททาวน์เฮาส์ บ้านเดี่ยวและอาคารพาณิชย์
นับตั้งแต่เริ่มจนถึงปัจจุบัน โครงการที่สำเร็จเรียบร้อยแล้ว 7 โครงการ มูลค่ารวม 3,725
ล้านบาท และอยู่ในระหว่างดำเนินงาน 2 โครงการ มูลค่ารวม 1,010 ล้านบาท

3.  การประกอบธุรกิจ

การประกอบธุรกิจของบริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อยมี 2
กลุ่มธุรกิจหลักคือ

- กลุ่มธุรกิจเสื้อผ้าสำเร็จรูป ดำเนินการโดยบริษัท คาสเซ่อร์พีคโฮลดิ้งส์ จำกัด (มหาชน)
และบริษัท ซี.พี.จี. การ์เมนท์ จำกัด

- กลุ่มธุรกิจพัฒนาอสังหาริมทรัพย์ ดำเนินการโดยบริษัท คาสเซ่อร์พีคโฮลดิ้งส์ จำกัด (มหาชน)
บริษัท คาสเซ่อร์พีค เรียลเอสเตท จำกัด บริษัท เอกธนา พร็อพเพอร์ตี้ จำกัด บริษัท ซัน
พร็อพเพอร์ตี้ จำกัด และบริษัท เสริมกิจ พร็อพเพอร์ตี้ จำกัด

*ยังไม่เปิดกิจการ

1.4 ความสัมพันธ์กับกลุ่มธุรกิจของผู้ถือหุ้นใหญ่

บริษัท คาสเซ่อร์พีคโฮลดิ้งส์ จำกัด (มหาชน) และ บริษัท ซี.พี.จี.การ์เมนท์ จำกัด
มีความสัมพันธ์พึ่งพิงกันและ รายการระหว่างกัน ดังเช่นการซื้อขายวัตถุดิบ การกู้ยืมเงินระยะสั้น
ในเชิงกลยุทธ์ทั้งสองบริษัทมีเครื่องจักรที่ใช้สำคัญผลิตเสื้อผ้าต่างชนิดกัน ทำให้ไม่มีการแข่งขันกันเอง

2. ลักษณะการประกอบธุรกิจ

บริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อยดำเนินธุรกิจหลัก 2 ประเภทคือ
ธุรกิจส่งออกเสื้อผ้าสำเร็จรูปและธุรกิจพัฒนาอสังหาริมทรัพย์ ในปี 2557 บริษัทฯ
มีรายได้จากธุรกิจเสื้อผ้าสำเร็จรูปโดยเฉลี่ยร้อยละ 76.24 ของรายได้รวม
และจากธุรกิจพัฒนาอสังหาริมทรัพย์โดยเฉลี่ยร้อยละ 23.76 ของรายได้รวม

โครงสร้างรายได้

กลุ่มธุรกิจเสื้อผ้าสำเร็จรูป

  ----------------------- --------- ---------- ------- ---------- ------- ---------- ------- -------
  ดำเนินการโดย             % การถือหุ้น ปี 2557             ปี 2556             ปี 2555             

                          ของบริษัท   รายได้      %       รายได้      %       รายได้      %       

  บมจ.คาสเซ่อร์พีคโฮลดิ้งส์     100       616.51     46.38   545.35     45.59   620.85     51.34   

  บจ.ซี.พี.จี.การ์เมนท์        99.90     396.91     29.86   455.42     38.07   461.24     38.14   

                                    1,013.42   76.24   1,000.77   83.66   1,082.09   89.48   

                                                                                             

  กลุ่มธุรกิจพัฒนอสังหาริมทรัพย์                                                                      

  ดำเนินการโดย             % การถือหุ้น ปี 2557             ปี 2556             ปี 2555             

                          ของบริษัท   รายได้      %       รายได้      %       รายได้              %

  บมจ.คาสเซ่อร์พีคโฮลดิ้งส์     100       136        10.23   56.81      4.75    74.75              6.18

  บจ.คาสเซ่อร์พีค เรียลเอสเตท 99.99     79.29      5.96    72.8       6.09    26.74              2.21

  บจ.เอกธนา พร็อพเพอร์ตี้ *   99.98     100.61     7.57    65.77      5.5     25.68              2.13
  ทางอ้อม                                                                                     

  * ถือหุ้นโดย บจ.คาสเซ่อร์พีค            315.9      23.76   195.38     16.34   127.17             10.52
  เรียลเอสเตท                                                                                 

                                    1,329.32   100     1,196.15   100     1,209.26           100
  ----------------------- --------- ---------- ------- ---------- ------- ---------- ------- -------

กลุ่มธุรกิจเสื้อผ้าสำเร็จรูป

(1) ลักษณะผลิตภัณฑ์

สินค้าที่ผลิตคือ เสื้อผ้าประเภท Outerwear เช่น Jacket Coat กางเกง และชุดกีฬา
ผลิตจากผ้าผืนประเภทผ้าทอ ผลิตตามแบบ จำนวนและเครื่องหมายการค้าของผู้สั่งซื้อ

(2) การตลาดและภาวะการแข่งขัน

ก. ด้านการตลาด ในปี 2557 บริษัทฯได้ส่งเสื้อผ้าไปจำหน่ายต่างประเทศร้อยละ 98
จำหน่ายในประเทศร้อยละ 2 ของยอดขายรวม ตลาดส่งออกที่สำคัญคือ ประเทศสหรัฐอเมริกา
รองลงไปคือ ประเทศในกลุ่มสหภาพยุโรป ซึ่งมีสัดส่วนร้อยละ 70 และ 24 ตามลำดับ
ส่วนประเทศอื่นๆ เช่น ฮ่องกง ญี่ปุ่น เกาหลี จีน เป็นต้น รวมกันร้อยละ 6 ของยอดขายรวม
ประเทศที่ตั้งอยู่ในภูมิภาคที่มีอากาศหนาวเย็นเป็นเวลานาน
มีความจำเป็นอย่างยิ่งที่ต้องสวมใส่เสื้อผ้ากันหนาวเพื่อให้ร่างกายอบอุ่น
ความต้องการซื้อเสื้อผ้าของผู้บริโภคสัมพันธ์กับภาวะเศรษฐกิจของประเทศนั้นๆ ในยามที่เศรษฐกิจดี
ผู้บริโภคต้องการซื้อเสื้อผ้าจำนวนมากชิ้นขึ้น และต้องเป็นสินค้าที่มีคุณภาพและราคาสูง
แต่เมื่อใดที่เศรษฐกิจตกต่ำลง ผู้บริโภคจะเลือกซื้อเสื้อผ้าตามความจำเป็นเท่านั้น
สินค้าของบริษัทฯร้อยละ 92 ขายโดยตรงกับบริษัทเจ้าของเครื่องหมายการค้า ร้อยละ 8
ขายผ่านบริษัทตัวแทน

ข. ภาวะการแข่งขัน

ภาวะการแข่งขันที่มีนัยสำคัญที่สุดคือ การแข่งขันด้านราคา อย่างไรก็ตาม
บริษัทสามารถดำเนินกิจการภายใต้การแข่งขันที่รุนแรงโดยมีจุดแข็งคือ
ผลิตสินค้าเสื้อผ้าสำเร็จรูปมีคุณภาพดี ฝีมือประณีตและให้บริการลูกค้าเป็นอย่างดี
ให้คำแนะนำที่เป็นประโยชน์แก่ลูกค้า
ตลอดจนส่งมอบสินค้าตามกำหนดสัญญาและมีความซื่อสัตย์ต่อลูกค้า

แนวโน้มภาวะอุตสาหกรรมและการแข่งขันในอนาคต

ประเทศไทยเข้าร่วมกลุ่มประชาคมเศรษฐกิจอาเซียน (Asean Economic Community : AEC)
ซึ่งจะเริ่มต้นในปลายปี 2558 ซึ่งจะส่งผลให้มีการเคลื่อนย้ายสินค้า บริการ การลงทุน แรงงานฝีมือ
และเงินทุนที่เสรีขึ้น ช่วยดึงดูดลูกค้าชาวต่างชาติได้มากขึ้นอีก บริษัทฯ คาดว่าหลังจากเปิด AEC
แรงงานสามารถเข้า ออก ระหว่างประเทศได้อย่างเสรี
จะทำให้บริษัทมีคนงานที่มีประสิทธิ์ภาพมากขึ้น
เนื่องจากแรงงานจะไหลเข้าประเทศไทยเนื่องจากค่าแรงสูงกว่าประเทศเพื่อนบ้าน
และเมื่อมีคนงานในตลาดแรงงานมาก บริษัทก็จะสามารถเลือกแรงงานที่ฝีมือดี
และทำงานได้รวดเร็วที่สุด

จำนวนคู่แข่งขัน ขนาดของบริษัทเมื่อเปรียบเทียบกับคู่แข่งขัน
ผู้ผลิตสินค้าเสื้อผ้าสำเร็จรูปมีจำนวนมากและไม่มีข้อมูลเพียงพอที่จะวิเคราะห์ได้

(3) การจัดหาผลิตภัณฑ์

ก. ลักษณะการจัดให้ได้มาซึ่งผลิตภัณฑ์

กลุ่มธุรกิจเสื้อผ้าสำเร็จรูป วัตถุดิบสำคัญที่ใช้ในการผลิตคือ
ผ้าผืนที่ทำจากเส้นใยสังเคราะห์และเส้นใยธรรมชาติ วัสดุส่วนประกอบของเสื้อ เช่น ซิป กระดุม
ด้าย เป็นต้น โดยสัดส่วนวัตถุดิบนำเข้าร้อยละ 83 และซื้อจากผู้ผลิตในประเทศร้อยละ 17
แหล่งที่มาของวัตถุดิบจากต่างประเทศคือ จีน เกาหลี ไต้หวัน ญี่ปุ่น สหรัฐอเมริกา อิตาลี เป็นต้น
สินค้าผลิตจากโรงงานทั้ง 2 แห่งคือ

1. บริษัท คาสเซ่อร์พีคโฮลดิ้งส์ จำกัด (มหาชน) โรงงานตั้งอยู่เลขที่ 697 ถนนเพชรเกษม
แขวงบางแค เขตบางแค กรุงเทพมหานคร มีพนักงานทั้งหมด 1,200 คน กำลังการผลิต
1,200,000 ชิ้นต่อปี

2. บริษัท ซี.พี.จี.การ์เมนท์ จำกัด โรงงานตั้งอยู่เลขที่ 2 ซอยเพชรเกษม 50/2 ถนนเพชรเกษม
แขวงบางหว้า ภาษีเจริญ กรุงเทพมหานคร มีพนักงานทั้งหมด 800 คน กำลังการผลิต 800,000
ชิ้นต่อปี

ข. ผลกระทบต่อสิ่งแวดล้อม

กลุ่มธุรกิจเสื้อผ้าสำเร็จรูป โรงงานตัดเย็บเสื้อผ้าเป็นอุตสาหกรรมที่ไม่มีมลพิษด้านสิ่งแวดล้อม
จักรเย็บผ้าเป็นเครื่องจักรขนาดเล็กและไม่ก่อให้เกิดเสียงรบกวน ไม่มีสารเคมีในขบวนการผลิต
จึงไม่เกิดมลพิษต่อน้ำและอากาศ

กลุ่มธุรกิจพัฒนาอสังหาริมทรัพย์

1) ลักษณะผลิตภัณฑ์

พัฒนาที่อยู่อาศัยในแนวราบคือ บ้านแบบทาวน์เฮาส์ แบบบ้านเดี่ยว แบบบ้านแฝดและอาคารพาณิชย์
ในจังหวัดนครปฐมและจังหวัดนนทบุรี

- โครงการหมู่บ้านสิวารัตน์ 9 ตั้งอยู่ที่ถนนบางบัวทอง-ไทรน้อย ตำบลบางบัวทอง
อำเภอบางบัวทอง จังหวัดนนทบุรี ก่อสร้างเป็นแบบบ้านแฝดจำนวน 320 หน่วย และอาคารพาณิชย์
57 หน่วย มูลค่าโครงการรวม 609 ล้านบาท ณ วันที่ 31 ธันวาคม 2557
ได้โอนกรรมสิทธิ์ให้ผู้ซื้อแล้ว 245 หน่วย คาดว่าจะสามารถขายและโอนกรรมสิทธิ์ ส่วนที่เหลือ
ซึ่งอยู่ในระหว่างการก่อสร้างให้กับผู้ซื้อและปิดโครงการประมาณปลายปี 2558

- โครงการหมู่บ้านสิวารัตน์ 10 ตั้งอยู่ที่ถนนบางเลน-ลาดหลุมแก้ว ตำบลบางภาษี อำเภอบางเลน
จังหวัดนครปฐม เนื้อที่ 51-1-71 ไร่ มูลค่าโครงการ 500 ล้านบาท ก่อสร้างเป็นอาคารพาณิชย์
98 หน่วย และบ้านแบบทาวน์เฮาส์จำนวน 341 หน่วย
โครงการนี้ได้รับการส่งเสริมการลงทุนจากสำนักงานคณะกรรมการส่งเสริมการลงทุน
โดยได้รับสิทธิประโยชน์ด้านภาษีเงินได้นิติบุคคล ณ วันที่ 31 ธันวาคม 2557
ได้โอนกรรมสิทธิ์ให้ผู้ซื้อแล้ว 258 หน่วย
ส่วนที่เหลืออยู่ระหว่างก่อสร้างคาดว่าจะแล้วเสร็จและสามารถขายพร้อมโอนกรรมสิทธิ์ให้ผู้ซื้อและปิดโครงการได้ประมาณปลายปี
2558

(2) การตลาดและภาวะการแข่งขัน

ก. บริษัทเลือกทำเลที่ตั้งในเขตชุมชนที่มีความเจริญ การคมนาคมสะดวกและสิ่งแวดล้อมที่ดี
ความสำเร็จของโครงการต่างๆที่ผ่านมา ทำให้ผู้ซื้อมีความมั่นใจและเชื่อถือ ราคาขายของบ้าน
800,000 -2,500,000 บาท เป็นที่ต้องการของผู้บริโภคที่จะตัดสินใจเลือกซื้อ
เมื่อเปรียบเทียบด้านราคา คุณภาพของบ้านและทำเลที่ตั้งของโครงการอื่นๆ

ข. ภาวะการแข่งขัน ชุมชนเขตเมืองขยายตัวออกไป
การคมนาคมและสิ่งอำนวยความสะดวกย่อมขยาย ตัวตามเขตเมืองที่กว้างออกไป
ธุรกิจบ้านจัดสรรมีการขยายตัวควบคู่กันไปด้วย
บริษัทฯเลือกทำเลที่ตั้งของโครงการรองรับการขยายตัวในอนาคต ราคาบ้าน 0.8 -2.5 ล้านบาท
เป็นที่ต้องการของผู้ซื้อและมีคู่แข่งขันน้อยราย

แนวโน้มของธุรกิจพัฒนาอสังหาริมทรัพย์ขยายตัวไปตามสภาวะเศรษฐกิจของประเทศ
บ้านพักอาศัยยังคงเป็นปัจจัยสำคัญของการดำรงชีวิต ในปี 2557
ธุรกิจอสังหาริมทรัพย์มีสัญญาณปรับตัวดีขึ้นจากสถานการณ์การเมืองที่คลี่คลาย
อีกทั้งการมีรัฐบาลเข้ามาบริหารประเทศ
จะช่วยให้การฟื้นฟูเศรษฐกิจของประเทศให้ดำเนินไปอย่างมีประสิทธิภาพ
เป็นสัญญาณที่ดีต่อธุรกิจอสังหาริมทรัพย์ ช่วยกระตุ้นการตัดสินใจซื้อ บริษัทฯ
มีศักยภาพในการแข่งขันจากการเลือกทำเลที่มีความเจริญหรือรองรับความเจริญในอนาคตอันใกล้
สร้างบ้านคุณภาพดี ราคาที่เหมาะสม รวมทั้งความสำเร็จของโครงการต่างๆที่ผ่านมา
ทำให้ผู้ซื้อมีความมั่นใจเพิ่มขึ้น

(3) การจัดหาผลิตภัณฑ์

ก. การก่อสร้างบ้าน บริษัทฯได้ว่าจ้างผู้รับเหมาที่ไว้ใจได้ และทำงานอย่างมีประสิทธิภาพ
เป็นผู้จัดหาวัสดุก่อสร้างและแรงงานก่อสร้าง
โดยบริษัทจะควบคุมคุณภาพและมาตราฐานของวัสดุก่อสร้าง
ซึ่งต้องมีเครื่องหมายมาตรฐานอุตสาหกรรมรับรอง
รวมถึงคุณภาพของการก่อสร้างและบ้านสร้างเสร็จ

ข. ผลกระทบต่อสิ่งแวดล้อม

กลุ่มธุรกิจพัฒนาอสังหาริมทรัพย์ การก่อสร้างบ้านและสาธารณูปโภค
บริษัทกำหนดแผนงานและแบ่งโซนอย่างชัดเจน หลีกเลี่ยงการทำให้ผู้ที่เข้าพักอาศัยแล้ว
ได้รับผลกระทบจากฝุ่นละอองและเสียงของการก่อสร้าง

(4) งานที่ยังไม่ได้ส่งมอบ - ไม่มี -

3. ปัจจัยความเสี่ยง

กลุ่มธุรกิจเสื้อผ้าสำเร็จรูป

-   การถูกยกเลิกคำสั่งซื้อ บริษัทผลิตเสื้อผ้าสำเร็จรูปประเภท Jacket Coat
    กางเกงและชุดกีฬา ภายใต้เครื่องหมายการค้าและแบบของผู้ซื้อ
    การส่งมอบสินค้าไม่ทันตามกำหนดสัญญา อาจจะเป็นสาเหตุที่ทำให้ถูกยกเลิกคำสั่งซื้อ
    ในกรณีที่ถูกยกเลิกคำสั่งซื้อ บริษัทไม่สามารถนำสินค้านั้นไปจำหน่ายให้ผู้ซื้อรายอื่นได้
    เพราะเป็นสินค้าที่มีลิขสิทธิ์ อย่างไรก็ตาม
    หากว่ามีอุปสรรคที่ทำให้การผลิตต้องล่าช้าออกไปไม่ทันตามกำหนดในการส่งมอบสินค้า
    บริษัทจะต้องตัดสินใจขนส่งสินค้าโดยทางเครื่องบินแทนการขนส่งโดยทางเรือ
    แม้ว่าค่าขนส่งทางอากาศเป็นค่าใช้จ่ายที่ค่อนข้างสูง
    แต่เป็นการเสียหายที่น้อยกว่าการถูกยกเลิกคำสั่งซื้อ

-   ความเสี่ยงด้านอัตราแลกเปลี่ยน
    การซื้อขายสินค้าเสื้อผ้าสำเร็จรูปใช้สกุลเงินเหรียญสหรัฐอเมริกาประมาณร้อยละ 98
    ส่วนวัตถุดิบคือ ผ้าและวัสดุส่วนประกอบประมาณร้อยละ 83
    นำเข้าจากต่างประเทศโดยใช้เงินสกุลเหรียญสหรัฐอเมริกาเป็นหลักเช่นเดียวกัน
    สัดส่วนมูลค่าการส่งออกต่อการนำเข้าคือ 100 ต่อ 47
    ดังนั้นความผันผวนของอัตราแลกเปลี่ยนระหว่างเงินสกุลเหรียญสหรัฐอเมริกาและเงินบาท
    มีผลต่อรายได้และต้นทุนของบริษัท

-   ความเสี่ยงจากภัยธรรมชาติ บริษัทได้จัดทำแผนป้องกันและลดความเสี่ยงจากภัยน้ำท่วม
    อัคคีภัยและแผ่นดิน ไหว ด้านอัคคีภัยมีแผนการฝึกอบรมและรณรงค์ป้องกัน
    ฝึกซ้อมการระงับและอพยพหนีไฟ ติดตั้งระบบแจ้งและระบบดับเพลิงอัตโนมัติ
    ตรวจสอบและปรับปรุงอุปกรณ์ป้องกันให้อยู่ในสภาพใช้งาน
    รวมทั้งจัดทำแผนการโยกย้ายพนักงานและสถานที่ปฏิบัติงานชั่วคราวเมื่อเกิดเหตุอัคคีภัย
    เพื่อให้การปฏิบัติงานเป็นไปได้อย่างต่อเนื่อง ทั้งนี้บริษัทฯ
    ยังมีการป้องกันความเสียหายที่อาจเกิดขึ้นโดยการทำประกันวินาศภัยทรัพย์สินของบริษัทฯ
    เพื่อลดและกระจายความเสี่ยง

กลุ่มธุรกิจพัฒนาอสังหาริมทรัพย์

-   ความไม่แน่นอนทางการเมือง
    เป็นปัจจัยสำคัญที่มีผลกระทบต่อความเชื่อมั่นของผู้บริโภคเป็นอย่างมาก ส่ง
    ผลให้ผู้บริโภคขาดความเชื่อมั่นและจะชะลอการตัดสินใจซื้อบ้านออกไป

-   ความเสี่ยงจากอุทกภัย
    อุตสาหกรรมอสังหาริมทรัพย์ได้รับผลกระทบจากเหตุการณ์อุทกภัยทั้งในทางตรงและทางอ้อม
    โครงการแนวราบในพื้นที่เกิดเหตุอุทกภัยรุนแรงต้องทำการซ่อมแซมทำให้มีค่าใช้จ่ายเพิ่ม
    อีกทั้งส่งผลให้ผู้บริโภคมีการชะลอการตัดสินใจซื้อ
    หรือตัดสินใจเปลี่ยนทำเลในการซื้อของผู้บริโภคบางส่วน จากพื้นที่ที่เกิดอุทกภัยรุนแรง
    ไปยังทำเลที่ไม่เกิดอุทกภัย อย่างไรก็ดีในปัจจุบันทางภาครัฐได้มีการจัดตั้งคณะ
    ทำงานขึ้นศึกษาหาแนวทางแก้ไข และวางแนวทางการป้องกัน
    เพื่อบริหารจัดการมิให้เกิดเหตุการณ์อุทกภัย

-   การสนับสนุนของสถาบันการเงิน
    ผู้ซื้อบ้านส่วนมากต้องพึ่งพาเงินกู้จากธนาคารพาณิชย์ในการซื้อบ้านเป็นของตนเอง
    หากธนาคารพาณิชย์มีความเข้มงวดในการพิจารณาให้เงินกู้ซื้อบ้านแก่ผู้ซื้อทั่วไป
    หากธนาคารไม่ให้กู้เงิน ผู้ซื้อไม่สามารถจะซื้อบ้านได้ และต้องยกเลิกการซื้อในที่สุด

4. ทรัพย์สินที่ใช้ในการประกอบธุรกิจ

(1) ลักษณะสำคัญของทรัพย์สิน และราคาประเมินทรัพย์สิน

  กลุ่มธุรกิจเสื้อผ้าสำเร็จรูป ทรัพย์สินที่ใช้ในการประกอบธุรกิจ มีดังนี้คือ

+-------------------------------+-----------------+-------------------+
| บริษัท คาสเซ่อร์พีคโฮลดิ้งส์ จำกัด     |                 |                   |
| (มหาชน)                       |                 |                   |
+-------------------------------+-----------------+-------------------+
| ที่ตั้ง                           | มูลค่าตามบัญชี      | ลักษณะกรรมสิทธิ์      |
|                               | (บาท)           |                   |
+-------------------------------+-----------------+-------------------+
|  ราคาทุนบวกส่วนที่ตีราคาเพิ่ม        | ณ 31 ธ.ค.57     |                   |
+-------------------------------+-----------------+-------------------+
| ที่ดิน                           |                 |                   |
+-------------------------------+-----------------+-------------------+
| 697 ถนนเพชรเกษม               | 80,402,250*     | เจ้าของ            |
+-------------------------------+-----------------+-------------------+
| แขวงบางแค เขตบางแค กรุงเทพฯ    |                 |                   |
+-------------------------------+-----------------+-------------------+
| ที่ตั้ง                           | มูลค่าตามบัญชี      | ลักษณะกรรมสิทธิ์      |
|                               | (บาท)           |                   |
+-------------------------------+-----------------+-------------------+
| เนื้อที่ 9-2-32 ไร่                |                 |                   |
+-------------------------------+-----------------+-------------------+
| อาคาร                         |                 |                   |
+-------------------------------+-----------------+-------------------+
| 697 ถนนเพชรเกษม               | 64,850,789.45*  | เจ้าของ            |
+-------------------------------+-----------------+-------------------+
| แขวงบางแค เขตบางแค กรุงเทพฯ    |                 |                   |
+-------------------------------+-----------------+-------------------+

  * ประเมินราคาโดยบริษัท สยามแอพเพรซัล แอนด์ เซอร์วิส จำกัด เมื่อวันที่ 22 ธันวาคม
  2557

* ที่ดินและอาคารจำนองเป็นหลักประกันหนี้ต่อธนาคาร กรุงเทพ จำกัด (มหาชน) มูลจำนอง
200,000,000 บาท

เครื่องจักรและอุปกรณ์

เครื่องจักรและอุปกรณ์ที่ใช้ในการผลิต คือ เครื่องตัดผ้า โต๊ะตัดแบบธรรมดาและแบบสุญญากาศ
คอมพิวเตอร์สำหรับการสร้างแบบ จักรเย็บผ้าชนิดต่างๆ เช่น จักรเข็มเดี่ยว จักรเข็มคู่
จักรถักรางดุม จักรติดกระดุม จักรโพ้ง เป็นต้น เครื่องรีดผ้า เครื่องอบผ้า เครื่องบรรจุหีบห่อ
และเครื่องเลเซอร์

+-------------------------------+-----------------+-------------------+
| มูลค่าตามบัญชี (บาท)              | ลักษณะกรรมสิทธิ์    | ภาระผูกพัน          |
+-------------------------------+-----------------+-------------------+
| ณ 31 ธ.ค.57                   |                 |                   |
+-------------------------------+-----------------+-------------------+
| 12,788,869.62                 | เจ้าของ          | ไม่มี               |
+-------------------------------+-----------------+-------------------+
| บริษัท ซี.พี.จี. การ์เมนท์ จำกัด      |                 |                   |
+-------------------------------+-----------------+-------------------+
| ที่ตั้ง                           | มูลค่าตามบัญชี      | ลักษณะกรรมสิทธิ์      |
|                               | (บาท)           |                   |
+-------------------------------+-----------------+-------------------+
|  ราคาทุนบวกส่วนที่ตีราคาเพิ่ม        | ณ 31 ธ.ค.57     |                   |
+-------------------------------+-----------------+-------------------+
| ที่ดิน เนื้อที่ 4-2-36 ไร่            |                 |                   |
+-------------------------------+-----------------+-------------------+
| 2 ซ.เพชรเกษม 50/2 แขวงบางหว้า  | 90,374,000*     | เจ้าของ            |
+-------------------------------+-----------------+-------------------+
| เขตภาษีเจริญ กรุงเทพฯ            |                 |                   |
+-------------------------------+-----------------+-------------------+
| อาคาร                         | 46,424,669.15*  | เจ้าของ            |
+-------------------------------+-----------------+-------------------+
|                               |                 |                   |
+-------------------------------+-----------------+-------------------+
| เครื่องจักร                      | 6,069,205.06    | เจ้าของ            |
+-------------------------------+-----------------+-------------------+

  * ประเมินราคาโดยบริษัท สยามแอพเพรซัล แอนด์ เซอร์วิส จำกัด เมื่อวันที่ 24 มกราคม
  2557

  * ที่ดินและอาคารจำนองเป็นหลักประกันหนี้ต่อธนาคาร ไทยพาณิชย์ จำกัด (มหาชน) มูลจำนอง
  164,000,000 บาท

กลุ่มธุรกิจพัฒนาอสังหาริมทรัพย์

ที่ดินและอาคารที่มีไว้เพื่อขาย

-   โครงการสิวารัตน์ 9 ตั้งอยู่ที่ถนนไทรน้อย-บางบัวทอง ตำบลบางบัวทอง อำเภอบางบัวทอง

  จังหวัดนนทบุรี

-   โครงการสิวารัตน์ 10 ตั้งอยู่ที่ถนนบางเลน-ลาดหลุมแก้ว ตำบลบางภาษี อำเภอบางเลน
    จังหวัดนครปฐม

+------------------+--------------+-----------------------------------+
|                  | ราคาตามบัญชี   | ภาระผูกพัน                          |
|                  | (บาท)        |                                   |
+------------------+--------------+-----------------------------------+
|                  | ณ 31 ธ.ค. 57 |                                   |
+------------------+--------------+-----------------------------------+
| โครงการสิวารัตน์ 8  | 0.00         | หนังสือค้ำประกัน ธ.กรุงเทพ 1,917,813   |
|                  |              | บาท                               |
+------------------+--------------+-----------------------------------+
| โครงการสิวารัตน์ 9  | 6            | จดจำนองเป็นหลักประกันหนี้วงเงิน         |
|                  | 7,287,363.47 | 219,000,000 บาท                   |
+------------------+--------------+-----------------------------------+
|                  |              | หนังสือค้ำประกัน ธ.กรุงเทพ 69,668,829  |
|                  |              | บาท                               |
+------------------+--------------+-----------------------------------+
| โครงการสิวารัตน์ 10 | 6            | จด                                |
|                  | 3,509,392.43 | จำนองเป็นหลักประกันหนี้ธนาคารเกียรตินาคิน |
|                  |              |                                   |
|                  |              | วงเงิน 105,350,000.บาท             |
|                  |              | และหนังส                           |
|                  |              | ือค้ำประกันธนาคารวงเงิน.35,000,000บาท |
+------------------+--------------+-----------------------------------+

จากงบการเงินรวมบริษัทฯ และบริษัทย่อยมีรายการอสังหาริมทรัพย์เพื่อการลงทุนจำนวน
210,024,311 บาท ซึ่งประกอบด้วย

(ก) ที่ดินจำนวน 2 แห่ง แห่งที่ 1 เนื้อที่ 98-1-35 ไร่ ตั้งอยู่ที่หมู่ 12
ถนนบ้านไทรน้อย-บ้านคลองเจ้า ตำบลหนองเพรางาย อำเภอไทรน้อย จังหวัดนนทบุรี
มูลค่าตลาดที่ประเมิน 50,888,500 บาท (ประเมินวันที่ 18 สิงหาคม 2557) แห่งที่ 2 เนื้อที่
5-2-10 ไร่ ตั้งอยู่ที่หมู่ 10 ถนนสายศาลายา-บางภาษี ตำบลนราภิรมย์ อำเภอบางเลน
จังหวัดนครปฐม มูลค่าตลาดที่ประเมิน 16,575,000 บาท (ประเมินวันที่ 5 ธันวาคม 2557)
มูลค่ารวมทั้งสิ้น 67,463,500 บาท ซึ่งได้จดจำนองกับธนาคาร กรุงเทพ จำกัด (มหาชน)
เพื่อค้ำประกันเงินกู้ยืมจากสถาบันการเงินของบริษัทร่วมแห่งหนึ่งจำนวน 250,000,000 บาท
ในอนาคตที่ดินดังกล่าวจะพัฒนาเป็นโครงการบ้านจัดสรร

(ข) ที่ดิน เนื้อที่ 5-0-0 ไร่ ตั้งอยู่ที่ ถนนพุทธมณฑลสาย 2 แขวงบางพรม เขตตลิ่งชัน
กรุงเทพมหานคร มูลค่า 32,000,000 บาท (ประเมินวันที่ 8 ธันวาคม 2557)

(ค) ที่ดินและอาคารจำนวน 2 แห่ง แห่งที่ 1 ตั้งอยู่เลขที่ 37/28-39 และ 37/55-67
ซอยเพชรเกษม 31/3 ถนนเพชรเกษม แขวงบางหว้า เขตภาษีเจริญ กรุงเทพมหานคร
มูลค่าสุทธิรวม 83,200,000 บาท
ซึ่งได้จดจำนองกับธนาคารเพื่อการส่งออกและนำเข้าแห่งประเทศไทย เพื่อเป็นหลักประกันหนี้จำนวน
65,000,000 บาท แห่งที่ 2 ตั้งอยู่เลขที่ 720/11, 720/24 และเลขที่ 720/36-39
ถนนประชาธิปก แขวงหิรัฐรูจี เขตธนบุรี กรุงเทพมหานคร มูลค่าสุทธิรวม 16,980,000 บาท
(ประเมินวันที่ 8 ธันวาคม 2557)

(ง) ที่ดินของบริษัทย่อย ตั้งอยู่ที่ถนนพุทธมณฑลสาย 5 รวมมูลค่าสุทธิ 10,380,811.00บาท

(2) สินทรัพย์ที่ไม่มีตัวตน - ไม่มี -

2.  อธิบายนโยบายในการลงทุนในบริษัทย่อยและบริษัทร่วม

ในส่วนของนโยบายการลงทุน บริษัทฯ มีนโยบายการลงทุนในกิจการที่ประกอบธุรกิจต่างๆ
ซึ่งส่วนใหญ่เป็นธุรกิจหลัก คือการผลิตเสื้อผ้าสำเร็จรูป และอสังหาริมทรัพย์
โดยคณะกรรมการของบริษัทฯ จะร่วมกันพิจารณาตามนโยบายการลงทุนของบริษัทฯ
โดยคำนึงถึงความจำเป็น เหมาะสม และประโยชน์ของบริษัทฯ และผู้ถือหุ้นเป็นสำคัญ
และปฏิบัติตามข้อกำหนดของตลาดหลักทรัพย์ฯ
ในเรื่องการเข้าทำรายการที่เกี่ยวโยงกันหรือการได้มาหรือจำหน่ายไปซึ่งสินทรัพย์ของบริษัทฯ
อย่างเคร่งครัด

5. ข้อพิพาททางกฎหมาย

(1) คดีที่มีผลกระทบด้านลบต่อทรัพย์สิน

  - คดีที่มีผลกระทบด้านลบต่อทรัพย์สินอย่างมีนัยสำคัญ **ไม่มี**

(2) คดีที่มีผลต่อการดำเนินธุรกิจอย่างมีนัยสำคัญ ** ไม่มี **

(3) กรรมการ ผู้บริหารหรือผู้ที่เกี่ยวข้องเป็นคู่ความกับบริษัท ** ไม่มี **

6. ข้อมูลทั่วไปและข้อมูลอื่นที่สำคัญ

บริษัทที่ออกหลักทรัพย์

  บริษัท คาสเซ่อร์พีคโฮลดิ้งส์ จำกัด (มหาชน)

  ทะเบียนบริษัทมหาชน เลขที่ 0107537001056 (เดิม) เลขที่ บมจ.352

  ที่ตั้งสำนักงาน อาคาร ซี.พี.เอช.ทาวเวอร์ เลขที่ 899 ถนนเพชรเกษม

  แขวงบางแค เขตบางแค กรุงเทพมหานคร 10160

  โทรศัพท์ : 02-4550300 โทรสาร: 02-4550358-9

  E–mail Address cph@castlepeak.co.th

  Website www.castlepeak.co.th

ที่ตั้งโรงงาน เลขที่ 697 ถนน เพชรเกษม แขวงบางแค เขตบางแค

  กรุงเทพมหานคร

  เลขที่ 2 ซอยเพชรเกษม 50/2 แขวง บางหว้า เขต

  ภาษีเจริญ กรุงเทพมหานคร

ประเภทธุรกิจ อุตสาหกรรมผลิตเสื้อผ้าสำเร็จรูปเพื่อจำหน่ายต่างประเทศและ

  ธุรกิจพัฒนาอสังหาริมทรัพย์

หุ้นที่ออกจำหน่าย หุ้นสามัญ 40,000,000 หุ้น มูลค่าที่ตราไว้หุ้นละ 10 บาท

ทุนจดทะเบียนและเรียกชำระแล้ว 400,000,000 บาท

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

อาคารสถาบันวิทยาการตลาดทุน ตลาดหลักทรัพย์แห่งประเทศไทย

  2/7 หมู่ที่ 4 (โครงการนอร์ธปาร์ค) ถนนวิภาวดีรังสิต กม.27

  แขวงทุ่งสองห้อง เขตหลักสี่ กรุงเทพฯ 10210

  โทรศัพท์ : 02-5969310 โทรสาร: 02-8324994-6

ผู้สอบบัญชี น.ส. นงลักษณ์ พัฒนบัณฑิต

บริษัท กรินทร์ ออดิท จำกัด

เลขที่ 138 อาคารบุญมิตร ชั้น 6 ห้องบี 1

  ถนนสีลม แขวงสุริยวงศ์ เขตบางรัก กรุงเทพฯ 10500

  โทรศัพท์ : 02-6342484-6 โทรสาร: 02-6342668

ที่ปรึกษากฎหมาย นาย อธิกิจ เจษฎาญานเมธา

  อธิกิจทนายความ

บริษัท คาสเซ่อร์พีคโฮลดิ้งส์ จำกัด (มหาชน) ถือหุ้นในกิจการต่างๆ ตั้งแต่ร้อยละ 10 ขึ้นไปดังนี้

1.  บริษัท ซี.พี.จี.การ์เมนท์ จำกัด

  ที่ตั้งสำนักงาน อาคาร ซี.พี.เอช.ทาวเวอร์ เลขที่ 899 ถนนเพชรเกษม

  แขวงบางแค เขตบางแค กรุงเทพฯ 10160

  โทร. 02-4550300 โทรสาร. 02-4550358-9

  ประเภทธุรกิจ ผลิตเสื้อผ้าสำเร็จรูป

  หุ้นที่ออกจำหน่าย หุ้นสามัญ 6,240 หุ้น มูลค่าหุ้นที่ตราไว้หุ้นละ 5,000 บาท

  ทุนจดทะเบียนและเรียกชำระแล้ว 31,200,000 บาท

  บริษัท คาสเซ่อร์พีคโฮลดิ้งส์ จำกัด (มหาชน) ถือหุ้นร้อยละ 99.90 ของทุนจดทะเบียน

2.  บริษัท คาสเซ่อร์พีค เรียลเอสเตท จำกัด

  ที่ตั้งสำนักงาน อาคาร ซี.พี.เอช.ทาวเวอร์ เลขที่ 899 ถนนเพชรเกษม

  แขวงบางแค เขตบางแค กรุงเทพฯ 10160

  โทร. 02-4550300 โทรสาร. 02-4550358-9

  ประเภทธุรกิจ พัฒนาอสังหาริมทรัพย์

  หุ้นที่ออกจำหน่าย หุ้นสามัญ 20,000,000 หุ้น มูลค่าหุ้นที่ตราไว้หุ้นละ 10 บาท

  ทุนจดทะเบียนและเรียกชำระแล้ว 200,000,000 บาท

  บริษัท คาสเซ่อร์พีคโฮลดิ้งส์ จำกัด (มหาชน) ถือหุ้นร้อยละ 99.99 ของทุนจดทะเบียน

3.  บริษัท อุตสาหกรรมเยื่อและกระดาษ คาสเซ่อร์พีค จำกัด

  ที่ตั้งสำนักงาน อาคาร ซี.พี.เอช.ทาวเวอร์ เลขที่ 899 ถนนเพชรเกษม

  แขวงบางแค เขตบางแค กรุงเทพฯ 10160

  โทร. 02-4550300 โทรสาร. 02-4550358-9

  ประเภทธุรกิจ ผลิตเยื่อกระดาษและกระดาษ

  หุ้นที่ออกจำหน่าย หุ้นสามัญ 10,000,000 หุ้น มูลค่าหุ้นที่ตราไว้หุ้นละ 10 บาท

  ทุนจดทะเบียนและเรียกชำระแล้ว 100,000,000 บาท

  บริษัท คาสเซ่อร์พีคโฮลดิ้งส์ จำกัด (มหาชน) ถือหุ้นร้อยละ 41.00 ของทุนจดทะเบียน

4.  บริษัท ธานีวัฒนา จำกัด

  ที่ตั้งสำนักงาน 1174/4 ถนนพหลโยธิน แขวงจอมพล

  เขตจตุจักร กรุงเทพฯ 10900

  โทร. 02-5114005 โทรสาร. 02-9303835

  ประเภทธุรกิจ พัฒนาอสังหาริมทรัพย์

  หุ้นที่ออกจำหน่าย หุ้นสามัญ 600,000 หุ้น มูลค่าหุ้นที่ตราไว้หุ้นละ 6.25 บาท

  ทุนจดทะเบียนและเรียกชำระแล้ว 3,750,000 บาท

  บริษัท คาสเซ่อร์พีคโฮลดิ้งส์ จำกัด (มหาชน) ถือหุ้นร้อยละ 49.00 ของทุนจดทะเบียน